CELEX: 32018D0060
Language: lv
Date: 2018-01-12 00:00:00
Title: Komisijas Īstenošanas lēmums (ES) 2018/60 (2018. gada 12. janvāris) par dažiem pagaidu aizsargpasākumiem sakarā ar Āfrikas cūku mēri Rumānijā (izziņots ar dokumenta numuru C(2018) 219) (Dokuments attiecas uz EEZ. )

13.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 10/20
            
         KOMISIJAS ĪSTENOŠANAS LĒMUMS (ES) 2018/60
   (2018. gada 12. janvāris)
   par dažiem pagaidu aizsargpasākumiem sakarā ar Āfrikas cūku mēri Rumānijā
   
      
         (izziņots ar dokumenta numuru C(2018) 219)
      
   
   (Autentisks ir tikai teksts rumāņu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu,
   tā kā:
   
               (1)
            
            
               Āfrikas cūku mēris ir vīrusa ierosināta infekcijas slimība, ar ko slimo mājas cūkas un savvaļas cūkas un kas var būtiski ietekmēt cūkkopības rentabilitāti, tādējādi traucējot tirdzniecību Savienībā un eksportu uz trešām valstīm.
            
         
               (2)
            
            
               Āfrikas cūku mēra uzliesmojuma gadījumā ir risks, ka slimības ierosinātājs var izplatīties uz citām cūku audzētavām un uz savvaļas cūkām. Tādējādi, veicot dzīvu cūku vai to produktu tirdzniecību, tas var izplatīties no dalībvalsts uz dalībvalsti un uz trešām valstīm.
            
         
               (3)
            
            
               Ar Padomes Direktīvu 2002/60/EK (3) noteikts Savienības pasākumu minimums Āfrikas cūku mēra kontrolei. Atbilstoši Direktīvas 2002/60/EK 9. pantam minētās slimības uzliesmojumu gadījumā jāizveido aizsardzības un uzraudzības zonas, kurās piemērojami minētās direktīvas 10. un 11. pantā noteiktie pasākumi.
            
         
               (4)
            
            
               Rumānija ir informējusi Komisiju par pašreizējo stāvokli tās teritorijā saistībā ar Āfrikas cūku mēri un saskaņā ar Direktīvas 2002/60/EK 9. pantu izveidojusi aizsardzības zonas un uzraudzības zonas, kurās piemēro minētās direktīvas 10. un 11. pantā noteiktos pasākumus.
            
         
               (5)
            
            
               Lai novērstu nevajadzīgus traucējumus Savienības iekšējā tirdzniecībā un izvairītos no tā, ka trešās valstis varētu uzlikt nepamatotus šķēršļus tirdzniecībai, ir nepieciešams sadarbībā ar Rumāniju Savienības līmenī aprakstīt minētās dalībvalsts apgabalus, kas noteikti par Āfrikas cūku mēra aizsardzības un uzraudzības zonām.
            
         
               (6)
            
            
               Tādējādi līdz nākamajai Augu, dzīvnieku, pārtikas aprites un dzīvnieku barības pastāvīgās komitejas sanāksmei šā lēmuma pielikumā būtu jāiekļauj Rumānijā noteiktās aizsardzības un uzraudzības zonas un jānosaka šo zonu pastāvēšanas ilgums.
            
         
               (7)
            
            
               Šis lēmums nākamajā Augu, dzīvnieku, pārtikas aprites un dzīvnieku barības pastāvīgās komitejas sanāksmē ir jāpārskata,
            
         IR PIEŅĒMUSI ŠO LĒMUMU.
   1. pants
   Rumānija nodrošina, ka aizsardzības un uzraudzības zonās, kas izveidotas saskaņā ar Direktīvas 2002/60/EK 9. pantu, ir iekļauti vismaz tie apgabali, kuri kā aizsardzības un uzraudzības zonas ir minēti šā lēmuma pielikumā.
   2. pants
   Šo lēmumu piemēro līdz 2018. gada 31. martam.
   3. pants
   Šis lēmums ir adresēts Rumānijai.
   
      Briselē, 2018. gada 12. janvārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      PIELIKUMS
      
                  Rumānija
               
               
                  1. pantā minētie apgabali
               
               
                  Datums, līdz kuram piemēro
               
            
                  Aizsardzības zona
               
               
                  
                     Micula locality, Micula commune
                  
                  
                     Micula Noua locality, Micula commune
                  
               
               
                  2018. gada 31. marts
               
            
                  Uzraudzības zona
               
               
                  
                     Cidreag locality, Halmeu commune
                  
                  
                     Porumbesti locality, Halmeu commune
                  
                  
                     Halmeu locality
                  
                  
                     Dorobolt locality, Halmeu commune
                  
                  
                     Mesteacan locality, Halmeu commune
                  
                  
                     Turulung locality, Turulung commune
                  
                  
                     Draguseni locality, Turulung commune
                  
                  
                     Agris locality, Agris commune
                  
                  
                     Ciuperceni locality, Agris commune
                  
                  
                     Dumbrava locality, Livada commune
                  
                  
                     Vanatoresti locality, Odoreu commune
                  
                  
                     Botiz locality, Odoreu commune
                  
                  
                     Lazuri locality, Lazuri commune
                  
                  
                     Noroieni locality, Lazuri commune
                  
                  
                     Peles locality, Lazuri commune
                  
                  
                     Pelisor locality, Lazuri commune
                  
                  
                     Nisipeni locality, Lazuri commune
                  
                  
                     Bercu locality, Lazuri commune
                  
                  
                     Bercu Nou locality, Micula commune
                  
               
               
                  2018. gada 31. marts